Diari Oficial de la Generalitat Valenciana


Sumari del DOGV 9383, del 14-07-2022 (2022/6528)

RESOLUCIÓ de 6 de juliol de 2022, de la Conselleria d'Educació, Cultura i Esport, per la qual es reconeix l'acrònim «MUSA» com a part de la denominació oficial reconeguda del Museu de la Ciutat d'Alacant, integrat en el Sistema Valencià de Museus.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6528


Data del document
:   06-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * museu

RESOLUCIÓ de 6 de juliol de 2022, de la Conselleria d'Educació, Cultura i Esport, per la qual es reconeix l'acrònim «MUSA» com a part de la denominació oficial reconeguda del Museu de la Ciutat d'Alacant, integrat en el Sistema Valencià de Museus. [2022/6528]  
Antecedents de fet  
  
Vist que el Servei Territorial d'Alacant remet informe favorable del tècnic inspector de Patrimoni Moble, expedient A-2022-0300, sobre el reconeixement de l'acrònim «MUSA» com a part de la denominació oficial reconeguda del Museu de la Ciutat d'Alacant, sol·licitat per l'Ajuntament d'Alacant.  
Vist que l'esmentat museu es va reconéixer per Resolució de 18 de novembre de 2010, de la consellera de Cultura i Esport, i es va publicar en el DOGV núm. 6412, de 7 de desembre de 2010, i es va integrar en el Sistema Valencià de Museus.  
  
Fonaments de dret  
  
Primer. Són d'aplicació els articles 68 i 70 de la Llei 4/1998, d'11 de juny, del patrimoni cultural valencià, en què s'estableix la figura jurídica de museu, així com la seua integració en el Sistema Valencià de Museus.  
Segon. La sol·licitud presentada correspon al que estipula l'article 71.2 de la Llei 4/1998, d'11 de juny, de la Generalitat Valenciana, del patrimoni cultural valencià.  
Tercer. L'informe de l'inspector de la Direcció Territorial de Cultura i Esport d'Alacant és favorable al reconeixement de l'acrònim MUSA com a part de la denominació oficial reconeguda del Museu de la Ciutat d'Alacant.  
Quart. La consellera d'Educació, Cultura i Esport és competent per a resoldre el present expedient en virtut del que disposa la Llei 4/1998, d'11 de juny, del patrimoni cultural valencià; l'article 9 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, i el Reglament orgànic i funcional de la Conselleria d'Educació, Cultura i Esport, aprovat pel Decret 173/2020, de 30 d'octubre, del Consell de la Generalitat, i la resta de normes d'aplicació general.  
  
En virtut de tot el que s'ha exposat i a proposta de la Direcció General de Cultura i Patrimoni, resolc:  
  
Primer  
Reconéixer l'acrònim «MUSA» com a part de la denominació oficial reconeguda del Museu de la Ciutat d'Alacant, canviant la seua denominació a Museu de la Ciutat d'Alacant MUSA, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, que queda integrada en el Sistema Valencià de Museus.  
  
Segon  
Publicar la present resolució en el Diari Oficial de la Generalitat Valenciana.  
Contra aquesta resolució que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de juliol de 2022.- La consellera d'Educació, Cultura i Esport: Raquel Tamarit Iranzo.